Nov 06,2017
మోతీలాల్‌ ఓస్వాల్‌ ఫలితాలు భేష్‌!
ముంబయి: ప్రముఖ ఫైనాన్షియల్‌ సేవల సంస్థ మోతీలాల్‌ ఓస్వాల్‌ ఫలితాలు మెప్పించాయి. అన్ని వ్యాపారాల్లో సంస్థ బలమైన వృద్ధి నమోదు చేయడంతో ప్రస్తుత ఆర్థిక సంవత్సరం సెప్టెంబర్‌తో ముగిసిన రెండో త్రైమాసికంలో కంపెనీ ఏకీకృత నికర లాభం 41.18శాతం వృద్ధి చెంది రూ.144 కోట్లకు చేరింది. గతేడాది ఇదే సమయంలో కంపెనీ నికర లాభం రూ.102 కోట్లుగా నమోదైనట్టు కంపెనీ ఒక ప్రకటనలో పేర్కొంది. మరోవైపు కంపెనీ ఏకీకృత రెవెన్యూ 34.78శాతం వృద్ధితో రూ.529 కోట్ల నుంచి రూ.713 కోట్లకు పెరిగింది. ప్రస్తుత త్రైమాసికంలో కంపెనీకి దాదాపు 61శాతం రెవెన్యూ అసెట్‌, వెల్త్‌ మేనేజ్‌మెంట్‌, హౌసింగ్‌ ఫైనాన్స్‌ ద్వారా సాధించినట్టు చైర్మెన్‌ అండ్‌ మేనేజింగ్‌ డైరెక్టర్‌ మోతీలాల్‌ ఓస్వాల్‌ తెలిపారు.
మీ స్నేహితులకు రికమెండ్ చెయ్యండి